คณะเภสัชศาสตร์ มหาวิทยาลัยนเรศวร

คณะเภสัชศาสตร์ มหาวิทยาลัยนเรศวร (อังกฤษ : Faculty of Pharmaceutical Sciences, Naresuan University) ตั้งอยู่ในบริเวณมหาวิทยาลัยนเรศวร บ้านทุ่งหนองอ้อ ตำบลท่าโพธิ์ อำเภอเมืองพิษณุโลก จังหวัดพิษณุโลก เป็นคณะเภสัชศาสตร์ของรัฐคณะที่ 7 จัดตั้งขึ้นเพื่อผลิตเภสัชกร ให้เพียงพอกับความต้องการของประเทศ และเพื่อกระจายเภสัชกรสู่ภาคเหนือตอนล่าง อันเป็นการเพิ่มบุคลากรด้านสาธารณสุขให้แก่ภูมิภาคนี้ ซึ่งจะมีบทบาทสำคัญในการให้ความรู้เกี่ยวกับยาแก่บุคลากรทางการแพทย์ ผู้ป่วย และประชาชนทั่วไป

**ประวัติ**
คณะเภสัชศาสตร์ มหาวิทยาลัยนเรศวร ได้รับการจัดตั้ง เมื่อวันที่ 18 กุมภาพันธ์ พ.ศ. 2537 และเริ่มดำเนินการรับนิสิต เข้าศึกษา ในหลักสูตรเภสัชศาสตรบัณฑิต (หลักสูตร 5 ปี) ในปี พ.ศ. 2538 
ต่อมาในปีการศึกษา 2540 เริ่มจัดการเรียนการสอนในหลักสูตรเภสัชศาสตรบัณฑิต สาขาวิชาบริบาลเภสัชกรรม (หลักสูตร 6 ปี) ซึ่งเป็นการให้บริการทางเภสัชกรรมที่ยึดเอาผู้ป่วยเป็นจุดศูนย์กลางและนับเป็นหลักสูตรเภสัชศาสตรบัณฑิต สาขาวิชาบริบาลเภสัชกรรมแรกในประเทศไทย โดยใช้ระยะเวลาศึกษาตลอดหลักสูตรรวม 6 ปี
ในระยะแรกคณะฯได้เริ่มดำเนินการโดยรับนิสิตที่เป็นเภสัชกรประจำแหล่งฝึกปฏิบัติการวิชาชีพเภสัชกรรมมาศึกษาต่อเป็นเวลา 2 ปี โดยใช้ระบบเทียบโอนหน่วยกิตเพื่อเข้ารับการศึกษาเพิ่มเติมและให้ได้ปริญญาที่ 2 ก่อน
ต่อมาในปีการศึกษา 2542 คณะฯได้เริ่มจัดการเรียนการสอนในหลักสูตรเภสัชศาสตรบัณฑิต สาขาวิชาบริบาลเภสัชกรรม หลักสูตร 6 ปี โดยเริ่มรับนิสิตตั้งแต่แรกเข้าจำนวน 100 คน
หลักสูตรวิทยาศาสตร์มหาบัณฑิตสาขาวิทยาศาสตร์เครื่องสำอาง  และหลักสูตรวิทยาศาสตร์บัณฑิตสาขาเครื่องสำอางและผลิตภัณฑ์ธรรมชาติ 
คณะเภสัชศาสตร์ มหาวิทยาลัยนเรศวร เป็นมหาวิทยาลัยแห่งแรกที่ริเริ่มสร้างและเปิดสอน หลักสูตรวิทยาศาสตร์เครื่องสำอาง ขึ้นในประเทศไทย โดยในปี พ.ศ. 2545 ได้เปิดรับนิสิตปริญญาโทสาขาวิทยาศาสตร์เครื่องสำอางเป็นรุ่นแรก ซึ่งเป็นหลักสูตรวิทยาศาสตร์เครื่องสำอางหลักสูตรแรกของประเทศไทย และต่อมาในปี พ.ศ. 2548 ก็ได้เปิดรับนิสิตปริญญาตรีสาขาวิทยาศาสตร์เครื่องสำอางเป็นรุ่นแรก ซึ่งต่อมาหลักสูตรปริญญาตรีนี้ได้มีการเปลี่ยนชื่อหลักสูตรเป็น วิทยาศาสตร์บัณฑิตสาขาเครื่องสำอางและผลิตภัณฑ์ธรรมชาติ ทั้งนี้เพื่อให้ครอบคลุมเนื่อหาที่กว้างขวางตามความต้องการของผู้ใช้บัณฑิตในขณะนั้น โดยจัดการเรียนการสอนแบบครบวงจร เพื่อให้นิสิตได้คิดค้น ทดลอง พัฒนาสูตรเครื่องสำอาง และการฝึกปฏิบัติงานจริงทั้งในและต่างประเทศ
คณะฯ มีสถานวิจัยเครื่องสำอางและผลิตภัณฑ์ธรรมชาติ (Cosmetics and Natural Products Research Center; CosNat) รวมถึงโรงงานต้นแบบผลิตสารสกัดและผลิตภัณฑ์สมุนไพร ที่ทั้งเป็นพื้นที่เรียนรู้ของนิสิต และให้บริการวิชาการแก่ผู้ประกอบการในการพัฒนาตำรับ/ผลิตภัณฑ์เครื่องสำอางและผลิตภัณฑ์สมุนไพรชนิดต่างๆ รวมถึงให้บริการทางคลินิกในการศึกษาประสิทธิภาพและความปลอดภัยของผลิตภัณฑ์ต่างๆ ไม่ว่าจะเป็น อาหาร ยา เครื่องสำอาง หรือผลิตภัณฑ์สมุนไพรก็ตาม
ที่ผ่านมา คณะฯได้รับรางวัลผลงานวิจัยและนวัตกรรมด้านสมุนไพรและผลิตภัณฑ์ธรรมชาติที่เป็นผลงานของอาจารย์และนิสิตทั้งในระดับประเทศและระดับนานาชาติเป็นจำนวนมาก อาจารย์ผู้สอนได้รับทุนและมีผลงานวิจัยอย่างต่อเนื่องทั้งจากภาครัฐบาลและเอกชน มีผลงานนวัตกรรมที่ได้รับสิทธิ์ด้านทรัพย์สินทางปัญญาแล้วหลายผลงาน และผลงานเหล่านั้นก็ได้มีการถ่ายทดสู่ภาคเอกชนเพื่อนนำไปใช้ประโยชน์ในเชิงพาณิชย์อยู่หลายรายการ
สถานวิจัยเครื่องสำอางฯ
กลุ่มอาชีพเป้าหมายเมื่อจบการศึกษาสาขาวิทยาศาสตร์เครื่องสำอางและผลิตภัณฑ์ธรรมชาติ 
 1) นักวิจัยและพัฒนาในบริษัทผู้ผลิตเครื่องสำอางและ/หรือผลิตภัณฑ์ที่มีส่วนผสมของสารสกัดจากธรรมชาติ รวมทั้งบริษัทที่จำหน่ายสารเคมีที่ใช้ในเครื่องสำอางและสารสกัดจากธรรมชาติ ตลอดจนหน่วยปฏิบัติการวิจัยของสถาบันต่างๆ ทั้งในและต่างประเทศ
2) ทำงานในบริษัทที่ผลิต หรือจำหน่ายผลิตภัณฑ์เครื่องสำอางและผลิตภัณฑ์จากธรรมชาติ โดยทำหน้าที่ เช่น ผู้ควบคุมการผลิต ผู้รับผิดชอบจดแจ้งหรือขึ้นทะเบียนผลิตภัณฑ์ ให้คำแนะนำการเลือกและใช้ผลิตภัณฑ์อย่างถูกต้องแก่ผู้บริโภค และผู้แทนจำหน่าย เป็นต้น
3) เป็นผู้ประกอบการ เพื่อผลิตและ/หรือจำหน่ายเครื่องสำอางและ/หรือผลิตภัณฑ์อื่นๆที่เกี่ยวข้อง เช่น ผลิตภัณฑ์สมุนไพร เป็นต้น
4) ศึกษาต่อในระดับที่สูงขึ้น ในสาขาวิทยาศาสตร์เครื่องสำอางและ/หรือผลิตภัณฑ์ธรรมชาติ ตลอดจนสาขาวิทยาศาสตร์อื่นๆ

**ภาควิชา/หน่วยงานเทียบเท่าภาควิชา**
คณะเภสัชศาสตร์ ​มหาวิทยาลัยนเรศวร ประกอบด้วยภาควิชาและหน่วยงานเทียบเท่าภาควิชา ดังต่อไปนี้-  ภาควิชาเภสัชกรรมปฏิบัติ-  ภาควิชาเทคโนโลยีเภสัชกรรม-  ภาควิชาเภสัชเคมีและเภสัชเวท- สถานปฏิบัติการเภสัชกรรมชุมชน-  สถานวิจัยเครื่องสำอางและผลิตภัณฑ์ธรรมชาติ (COSNAT)  โดยมีโรงงานต้นแบบสารสกัดและผลิตภัณฑ์สมุนไพรเป็นส่วนหนึ่งของสถานวิจัย

**ทำเนียบคณบดี**
รายนามคณบดีคณะเภสัชศาสตร์ มหาวิทยาลัยนเรศวร ตั้งแต่ก่อตั้งจนถึงปัจจุบันมีดังนี้

**หลักสูตรการศึกษา**
ปัจจุบัน คณะเภสัชศาสตร์ มหาวิทยาลัยนเรศวร จัดการเรียนการสอนหลักสูตรการศึกษาในสาขาวิชา อันได้แก่

**กิจกรรมและประเพณีของคณะ**
กิจกรรมนิสิตของคณะเภสัชศาสตร์ มหาวิทยาลัยนเรศวร จัดขึ้นโดยสโมสรนิสิตเภสัชศาสตร์ มหาวิทยาลัยนเรศวร ร่วมกับหน่วยงานของคณะเภสัชศาสตร์ มหาวิทยาลัยนเรศวร รวมทั้งหน่วยงานส่วนกลางของมหาวิทยาลัยนเรศวร และองค์การบริหารสโมสรนิสิตมหาวิทยาลัยนเรศวร ที่จัดขึ้นมีรายละเอียดดังต่อไปนี้

**งานรับน้องใหม่**
 แรกพบ สนภท. (สหพันธ์นิสิตนักศึกษาเภสัชศาสตร์แห่งประเทศไทย) จัดขึ้นในช่วงเดือนพฤษภาคมของทุกปี เป็นงานที่นิสิตนักศึกษาเภสัชศาสตร์ทั่วประเทศมาพบปะกัน เพื่อทำความรู้จัก และสานสัมพันธ์ร่วมกัน จัดขึ้นโดยสหพันธ์นิสิตนักศึกษาเภสัชศาสตร์แห่งประเทศไทย โดยจัดขึ้น ณ บริเวณคณะเภสัชศาสตร์ จุฬาลงกรณ์มหาวิทยาลัย แต่ในภายหลังได้มีการเปลี่ยนแปลงสถานที่จัดงาน โดยเวียนไปตามมหาวิทยาลัยต่างๆ ในปีการศึกษาล่าสุด งานนี้ได้จัดขึ้น ณ มหาวิทยาลัยหัวเฉียวเฉลิมพระเกียรติ- รับน้องเฟรชชี่และบีกินนิ่งแคมป์ (Beginning Camp) จัดขึ้นก่อนเปิดเรียนภาคการศึกษาที่ 1 สำหรับนิสิตใหม่ชั้นปีที่ 1 เป็นเวลา 3 วัน 2 คืน เป็นกิจกรรมรับน้องใหม่ที่ทางมหาวิทยาลัยจัดขึ้น เพื่อให้นิสิตใหม่รู้จักมหาวิทยาลัยมากขึ้นและให้ปรับตัวเข้ากับเพื่อนใหม่ รวมทั้งสร้างความสัมพันธ์ระหว่างน้อง-พี่- กิจกรรมประชุมเชียร์ จัดขึ้นในช่วง 3 สัปดาห์แรกของการเปิดเรียนภาคการศึกษาที่ 1 เป็นการสร้างความสัมพันธ์และความสามัคคีของนิสิตชั้นปีที่ 1 และเป็นการสอนร้องเพลงของมหาวิทยาลัยและเพลงของคณะ ให้แก่นิสิตชั้นปีที่ 1 โดยกิจกรรมนี้จะจัดขึ้นในห้องเชียร์ของคณะ

**กิจกรรมกีฬา**
 หนองอ้อเกมส์ กีฬาภายในของมหาวิทยาลัยนเรศวรที่จัดขึ้นเพื่อเชื่อมความสัมพันธ์ระหว่างนิสิตคณะต่างๆ ซึ่งนอกจากการแข่งขันกีฬาแล้ว ยังมีจุดที่น่าสนใจที่สุดของงานก็คือ การแสดงสแตนเชียร์ของแต่ละคณะ โดยจะจัดขึ้นในช่วงเดือนกรกฎาคม ของทุกปี- กีฬาเภสัชสัมพันธ์ จัดขึ้นโดยสหพันธ์นิสิตนักศึกษาเภสัชศาสตร์แห่งประเทศไทย จัดขึ้นเพื่อเสริมสร้างความสัมพันธ์ระหว่างนิสิตนักศึกษาเภสัชศาสตร์ในแต่ละมหาวิทยาลัย โดยจัดขึ้นในช่วงเดือนตุลาคมของทุกปี โดยเจ้าภาพหมุนเวียนสลับกันไปในแต่ละสถาบัน-  งานกีฬาเฮลธ์ไซนซ์ (Health Sciences Games)  เป็นการแข่งขันกีฬาเชื่อมความสัมพันธ์ระหว่างคณะ ในกลุ่มวิทยาศาสตร์สุขภาพ 7 คณะ ได้แก่ คณะแพทยศาสตร์ คณะทันตแพทยศาสตร์ คณะเภสัชศาสตร์ คณะพยาบาลศาสตร์ คณะสหเวชศาสตร์ คณะสาธารณสุขศาสตร์ และคณะวิทยาศาสตร์การแพทย์ โดยจะจัดขึ้นในช่วงเดือนมกราคม ของทุกปี- กีฬาสีภายในคณะฯ เป็นกิจกรรมแข่งขันกีฬาของนิสิต บุคลากร ครู-อาจารย์ภายในคณะฯ จัดขึ้นโดยสโมสรนิสิตเภสัชศาสตร์ มหาวิทยาลัยนเรศวรเป็นประจำทุกปี

**กิจกรรมวิชาการ**
 สัปดาห์เภสัชกรรม เป็นกิจกรรมให้ความรู้ทางวิชาการเกี่ยวกับสุขอนามัยและยาแก่ประชาชนทั่วไป- ค่ายเยาวชนกล้ามะกอกภาคฤดูร้อน (Pharcamp) กิจกรรมค่ายให้ความรู้เยาวชนที่มีความฝันอยากเป็นเภสัชกรหรือนักวิทยาศาสตร์เครื่องสำอาง โดยนิสิตชั้นปีที่ 2 และ 3 จัดขึ้นเป็นเวลา 4 วัน 3 คืน ในช่วงเดือนมีนาคมของทุกปี 

**กิจกรรมส่งเสริมศิลปวัฒนธรรม**
 พิธีไหว้ครู เป็นกิจกรรมที่นิสิตเภสัชศาสตร์จัดขึ้น เพื่อน้อมรำลึกถึงพระคุณของครู-อาจารย์ที่อบรมสั่งสอน ให้ความรู้ นอกจากนี้ยังมีกิจกรรมทำบุญตักบาตร พิธีการมอบทุนการศึกษาแก่นิสิต การมอบประกาศนียบัตรนิสิตดีเด่น นิสิตที่ทำกิจกรรมดีเด่น นิสิตที่มีผลการเรียนดีเด่น โดยจัดขึ้นในช่วงเดือนมิถุนายนของทุกปี

**กิจกรรมสานสัมพันธ์ภายในคณะ**
 งานบายเนียร์ จัดขึ้นเพื่อแสดงความยินดีและอำลานิสิตชั้นปีที่ 6 ที่จะสำเร็จการศึกษาจากคณะเภสัชศาสตร์ ในงานประกอบไปด้วยการแสดงของนิสิตชั้นปีที่ 1 - 5 และการเลี้ยงอาหารแก่รุ่นพี่

**สถานที่ภายในคณะ**
 พื้นที่การศึกษาและวิจัย :- อาคารเภสัชศาสตร์
 พื้นที่ปฏิบัติงานวิชาชีพ :- ไภษัชยศาลา เป็นสถานปฏิบัติการเภสัชกรรมชุมชนสำหรับให้นิสิตเภสัชศาสตร์ได้ฝึกปฏิบัติการเภสัชกรรมชุมชน และเป็นสถานที่สำหรับจัดประชุมทางวิชาการเกี่ยวกับเภสัชศาสตร์ ได้เปิดให้บริการมาตั้งแต่วันที่ 3 สิงหาคม 2547 จนถึงปัจจุบัน ตั้งอยู่ที่บริเวณมหาวิทยาลัยนเรศวร ส่วนสนามบิน
 พื้นที่นันทนาการและพักผ่อนหย่อนใจ

**ศูนย์และหน่วยงาน**
คณะเภสัชศาสตร์ ​มหาวิทยาลัยนเรศวร ประกอบด้วยศูนย์และหน่วยงานต่างๆ ดังนี้-  ศูนย์วิจัยเครื่องสำอางและผลิตภัณฑ์ธรรมชาติ date=2009-01-24 -  ไภษัชยศาลา สถานปฏิบัติการเภสัชกรรมชุมชน date=2008-07-08 

**อันดับของคณะ**
จากผลการจัดอันดับมหาวิทยาลัยของสำนักงานคณะกรรมการการอุดมศึกษา ปรากฏว่า ในด้านการวิจัย คณะเภสัชศาสตร์ มหาวิทยาลัยนเรศวร ได้อันดับที่ 6 ของกลุ่มคณะเภสัชศาสตร์ทุกมหาวิทยาลัย และได้อันดับที่ 36 ของสาขาชีวการแพทย์ 

**อ้างอิง**

**ดูเพิ่ม**
 มหาวิทยาลัยนเรศวร- คณะเภสัชศาสตร์

**แหล่งข้อมูลอื่น**
  มหาวิทยาลัยนเรศวร-  คณะเภสัชศาสตร์ มหาวิทยาลัยนเรศวร-  สถานปฏิบัติการเภสัชชุมชน คณะเภสัชศาสตร์ มหาวิทยาลัยนเรศวร date=2007-05-24 
นเรศวร
หมวดหมู่:หน่วยงานในมหาวิทยาลัยนเรศวร